cyanic-selkie/wikianc huggingface dataset:
சிங்ளேர் லுயிஸ்
வெற்றிகள்
வாசிங்டன் டி.சி. க்குச் சென்றதும், லூயிஸ் எழுதுவதில் தன்னை ஈடுபடுத்திக் கொண்டார். 1916 ஆம் ஆண்டின் ஆரம்பத்தில், சிறு நகர வாழ்க்கையைப் பற்றிய ஒரு யதார்த்தமான புதினத்திற்காக குறிப்புகளை எடுக்கத் தொடங்கினார். 1920 ஆம் ஆண்டு அக்டோபர் 23 மெயின் ஸ்டிரிட் என்ற புதினத்தை வெளியிட்டார். மெயின் ஸ்டிரிட் முதல் ஆறு மாதங்களில் 180,000 பிரதிகள் விற்பனையாகியது. சில ஆண்டுகளில் விற்பனை இரண்டு மில்லியனாக மதிப்பிடப்பட்டது. 1922 ஆம் ஆண்டில் பாபிட் என்ற புதினத்தை வெளியிட்டார். 1925 இல் அரொஸ்மித் என்ற புதினத்தை வெளியிட்டார். இதற்கு புலிட்சர் பரிசு வழங்கப்பட்டது. லூயிஸ் மறுத்துவிட்டார். இந்த புதினத்தை தழுவி ஜான் போர்ட் இயக்கத்தில் ரொனால்ட் கோல்மன் நடிப்பில் ஹாலிவுட் திரைப்படம் வெளியிடப்பட்டது. இந்த திரைப்படம் நான்கு அகாடமி விருதுகளுக்கு பரிந்துரைக்கப்பட்டது.
1927 ஆம் ஆண்டில் எல்மர் கேன்ட்ரி என்ற புதினத்தை வெளியிட்டார். இந்த புதினத்திற்காக பல மதத் தலைவர்கள் கண்டனம் தெரிவித்தனர். 1960 ஆம் ஆண்டில் பர்ட் லான்ஸ்டர் நடிப்பில் திரைப்படமாக எடுக்கப்பட்டது. இதில் பர்ட் லான்ஸ்டர் சிறந்த நடிகருக்கான ஆஸ்கார் விருதை வென்றார்.
1920 களின் பிற்பகுதியிலும் 1930 களிலும் லூயிஸ் பல சிறுகதைகளை பல்வேறு பத்திரிகைகளுக்கும் வெளியீடுகளுக்கும் எழுதினார். 1930 இல் லிட்டில் பியர் போங்கோ என்ற கதையை எழுதினார். சர்க்கஸில் இருந்து தப்பிக்க விரும்பும் கரடிக் குட்டியை பற்றிய கதையாகும். 1940 இல் இந்தக் கதையை வால்ட் டிஸ்னி பிக்சர்ஸ் வாங்கியது.
1930 ஆம் ஆண்டில் லூயிஸ் இலக்கியத்திற்கான நோபல் பரிசை வென்றார். இந்த விருதைப் பெற்ற அமெரிக்காவின் முதல் எழுத்தாளர் இவராவார். நோபல் பரிசை வென்ற பிறகு, லூயிஸ் மேலும் பதினொரு நாவல்களை எழுதினார். அவற்றில் பத்து நாவல்கள் அவரது வாழ்நாளில் வெளிவந்தன.
இறப்பு
லூயிஸ் 1951 ஆம் ஆண்டு ஜனவரி 10 ஆம் தேதி 65 வயதில் குடிப்பழக்கத்தால் மரணமடைந்தார். அவரது உடல் தகனம் செய்யப்பட்டு, அவரது எச்சங்கள் மினசோட்டாவின் சாக் மையத்தில் உள்ள கிரீன்வுட் கல்லறையில் அடக்கம் செய்யப்பட்டன. 1951 இல்  இறப்பிற்கு பின் அவரது இறுதி புதினமாகிய வேர்ல்ட் சோ வைட் வெளியிடப்பட்டது. லூயிஸின் நண்பரும் அபிமானியுமான வில்லியம் சிரேர் லூயிஸ் குடிப்பழக்கத்தால் இறக்கவில்லை எனவும் லூயிஸுக்கு மாரடைப்பு ஏற்பட்டதாகவும், அவர் வாழ விரும்பினால் குடிப்பதை நிறுத்துமாறு அவரது மருத்துவர்கள் அறிவுறுத்தியதாகவும் அவர் தெரிவித்தார்.
வெளி இணைப்புகள்
நோபல் பரிசு அதிகாரப்பூர்வ தளத்தில் இவரது வாழ்க்கை குறிப்பு
குட்டன்பேர்க் திட்டத்தில் இவரது பங்களிப்புகள்
பகுப்பு:1885 பிறப்புகள் பகுப்பு:1951 இறப்புகள் பகுப்பு:நோபல் பரிசு பெற்ற அமெரிக்கர்கள் பகுப்பு:அமெரிக்க இறைமறுப்பாளர்கள் பகுப்பு:நோபல் இலக்கியப் பரிசு பெற்றவர்கள் பகுப்பு:யேல் பல்கலைக்கழக முன்னாள் மாணவர்கள்
யாப்பொளி
யாப்பொளி என்னும் இலக்கண நூலின் ஆசிரியர் ஆர். சீனிவாச ராகவாச்சாரியார் ஆவார். இவருடைய காலம் கிபி இருபதாம் நூற்றாண்டு ஆகும்.
உள்ளடக்கம்
இந்நூலில் மூன்று இயல்கள் உள்ளன. அவையாவன:
உரை
ஆசிரியரே இந்நூலுக்கு உரையும் மேற்கோளும் எழுதியுள்ளார்.
வெளி இணைப்புகள்
பகுப்பு:20 ஆம் நூற்றாண்டுத் தமிழ் நூல்கள் பகுப்பு:தமிழ் இலக்கண நூல்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
வெளியகரம் ஊராட்சி
வெளியகரம் ஊராட்சி (Veliagaram Gram Panchayat), தமிழ்நாட்டின் திருவள்ளூர் மாவட்டத்தில் உள்ள பள்ளிப்பட்டு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2290 பேர் ஆவர். இவர்களில் பெண்கள் 1121 பேரும் ஆண்கள் 1169 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆவிக்கோட்டை ஊராட்சி
ஆவிக்கோட்டை ஊராட்சி (Avikkottai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள மதுக்கூர் வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1291 ஆகும். இவர்களில் பெண்கள் 655 பேரும் ஆண்கள் 636 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முன்சி அரோரா
முன்சி அரோரா (Monish Arora, பிறப்பு: மார்ச்சு 10 1971), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12, முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
தீபா ராமானுஜம்
தீபா ராமானுஜம் ஒரு இந்திய தொழிலதிபர் மற்றும் தமிழ் திரைப்படங்களில் தோன்றும் நடிகை ஆவார். கே. பாலச்சந்தரின் தொலைக்காட்சித் தொடரான பிரேமி யில் நடிக்கத் தொடங்கினார். அதே நேரத்தில் ரஜினிகாந்த் நடித்த அருணாச்சலம் (1997) திரைப்படத்தில் ஒரு சிறிய பாத்திரத்தில் அறிமுகமானார். அருண் வைத்தியநாதனிடம் உதவி இயக்குநராகவும் பணிபுரிந்தார். அமெரிக்காவை தளமாகக் கொண்ட நாடகக் குழுவான ஷ்ரத்தா மற்றும் க்ரியாவுடன் இணைந்து ஸ்ரீ தேனாண்டாள் பிலிம்ஸ் தயாரித்த அறிவியல் புனைகதை மேடை நாடகமான சில்லுவை இயக்கியதற்காக அவர் பிரபலமானார். சசி இயக்கிய பிச்சைக்காரன் படத்தில் புவனேஸ்வரியாக நடித்ததற்காகவும் அவர் நன்கு அறியப்பட்டவர்.
2020 ஆம் ஆண்டு முதல் தீபா ஒரு தொழிலதிபராக மாறி, லோட்டஸ்லைன் என்ற பெயரின் கீழ் இந்தியப் பெண்களுக்காகத் தனது சொந்த படைப்பில் ஜீண்ஸ் அணிகளைத் த்யாரிக்கத் தொடங்கினார்
மேற்கோள்கள்
பகுப்பு:மலையாளத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள்
கோபிந்த சந்திர நஸ்கர்
கோபிந்தா சந்திர நஸ்கர் 15வது மக்களவையில் உறுப்பினராக இருந்தார். இவர் பங்கான் நாடாளுமன்ற தொகுதியில் திரிணாமுல் காங்கிரஸ் வேட்பாளராக போட்டியிட்டு வெற்றிப்பெற்றார். மேற்கு வங்க சட்டமன்றத்தில் 4 முறை உறுப்பினராகவும் இருந்தார். இவர் திரிணாமுல் காங்கிரஸ் கட்சியின் இதர பிற்படுத்தப்பட்ட வகுப்பினர் பிரிவின் தலைவராகவும் உள்ளார். இப்போது இவர் மேற்கு வங்கத்தின் சட்டமன்ற உறுப்பினராக உள்ளார். இவர் 2016 இல் பசந்தி தொகுதியில் போடியிட்டு வெற்றிப்பெற்றார்.
இவரது மகள் பிரதிமா மோண்டல் 16 மக்களவை தேர்தலில் ஜெய்நகர் தொகுதியில் போடியிட்டு நாடாளுமன்ற உறுப்பினராக தேர்ந்தெடுக்கப்பட்டிருக்கிறார்.
குறிப்புகள்
பகுப்பு:1941 பிறப்புகள் பகுப்பு:வாழும் நபர்கள் பகுப்பு:15வது மக்களவை உறுப்பினர்கள்
15
மேற்கோள்கள்
* பகுப்பு:10கள்
10er
திவ்யா பிள்ளை
திவ்யா பிள்ளை (Divay Pillai) மலையாள படங்களில் தோன்றும் இந்திய திரைப்பட நடிகை ஆவார். அவர் 2015 ஆம் ஆண்டில் வெளியான அயல் என்ஜனல்லா என்ற திரைப்படத்தில் அறிமுகமானார், அதைத் தொடர்ந்து 2016 இல் ஓசாம் என்ற திரைப்படத்திலும் நடித்துள்ளார்.
ஆரம்பகால வாழ்க்கை
திவ்யா ஒரு மலையாள குடும்பத்தில் பிறந்தார். துபாயில் பிறந்து வளர்ந்த இவர், சினிமாவுக்குள் நுழைவதற்கு முன்பு விமானப் போக்குவரத்து நிறுவன ஊழியராக தனது வாழ்க்கையைத் தொடங்கினார்.
தொழில்
நடிகர் வினீத் குமார் இயக்குனராக அறிமுகமான காதல் மற்றும் நகைச்சுவையை கதைக்களமாகக் கொண்ட அயல் என்ஜனல்லா என்ற படத்தில் பகத் பாசில் ஜோடியாக 2015 ஆம் ஆண்டில் அறிமுகமானார். அவரது இரண்டாவது திரைப்படம் பிருத்விராஜ் சுகுமாரன் நடித்த பழிவாங்கும் கதையைக் கொண்ட ஓஷாம் (2016) ஜீது ஜோசப்பின் இயக்கத்தில் வெளிவந்தது. இந்த திரைப்படம் வசூல்ரீதியாக பெரும் வெற்றி பெற்றது.
குறிப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள்
கிருஷ்ணா நகர் சட்டமன்றத் தொகுதி
கிருஷ்ணா நகர் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது கிழக்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 73, 78 ஆகிய வார்டுகளும், 77, 79 ஆகிய வார்டுகளின் பகுதிகளும் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
மும்மக்னீசியம் பாசுபேட்டு
மும்மக்னீசியம் பாசுபேட்டு (Trimagnesium phosphate) என்பது Mg3(PO4)2 என்ற மூலக்கூற்று வாய்ப்பாடு கொண்ட பாசுபாரிக் அமிலத்தினுடைய மக்னீசிய உப்பாகும்.
விகிதவியல் அளவுகளில் ஒருமக்னீசியம் பாசுபேட்டுடன் மக்னீசியம் ஐதராக்சைடு சேர்த்து வினைப்படுத்துவதன் மூலமாக மும்மக்னீசியம் பாசுபேட்டைத் தயாரிக்க முடியும்.
பாதுகாப்பு
அமெரிக்க உணவு மற்றும் மருந்து நிர்வாகம் மும்மக்னீசியம் பாசுபேட்டை பொதுவான பாதுகாப்பு அங்கீகாரப் பொருட்கள் பட்டியலில் பட்டியலிட்டுள்ளது.
இவற்றையும் காண்க
பகுப்பு:மக்னீசியம் சேர்மங்கள் பகுப்பு:பாசுபேட்டுகள் பகுப்பு:அமில உப்புகள்
கேட் வின்ஸ்லெட்
கேட் வின்ஸ்லெட் (Kate Winslet, பி. அக்டோபர் 5, 1975) ஒரு ஆங்கில நடிகை. தனது நடிப்புக்காக பல விருதுகளை வென்றுள்ளார். 1994 இல் ஹெவன்லி கிரீச்சர்ஸ் என்ற படத்தில் அறிமுகமான வின்ஸ்லெட், 1999ம் ஆண்டு டைட்டானிக் திரைபடத்தில் நடித்ததன் மூலம் உலகப்புகழ் பெற்றார். 2008ம் ஆண்டு தி ரீடர் என்ற படத்திற்காக சிறந்த நடிகைக்கான ஆசுக்கர் விருது பெற்றார். மேலும் பல முறை ஆசுக்கர் விருதுகளுக்குப் பரிந்துரை செய்யப்பட்டுள்ளார். பாஃப்டா விருது, ஸ்க்ரீன் ஆக்டர்ஸ் கில்ட் விருது, எம்மி விருது போன்றவற்றுக்கும் பல முறை பரிந்துரைக்கப்பட்டுள்ளார். வின்ஸ்லெட் சில திரைப்படங்கள் மற்றும் இசைத்தொகுப்புகளில் பாடல்களையும் பாடியுள்ளார்.
பிறப்பும் ,வளர்ப்பும்
கேட் எலிசபெத் வின்ஸ்லெட், சுருக்கமாக கேட் வின்ஸ்லெட் பெர்க்ஷயரில் ரீடிங்கில்  1975  அக்டோபர் 5 இல் பிறந்தார்  - பெற்றோர் ரோஜர் வின்ஸ்லெட் மற்றும் சாலி அன்னே பிரிட்ஜஸ்-வின்ஸ்லெட் இருவரும் மேடை நடிகர்களாக இருந்தனர். தாய்வழி தாத்தா பாட்டி ஆலிவர் மற்றும் லிண்டா பிரிட்ஜஸ் ரீடிங்கில் ரெபெர்ட்டரி தியேட்டர், நடத்தினர். கேட் தனது இளமைப்பருவத்தில் தனது திறமையை நன்கு வளர்த்தார் .. பதினோரு வயதில்   தொழில்முறை நடனத்தில் ஹனி மொன்ஸ்டர்  நடன பயிற்சி மையத்தை குழந்தைகளுக்கான போட்டி ஒன்றில் வென்றார். அதே சமயத்தில்நடிப்பு பயிற்சி நிலையத்தில் அவர் நடிப்பு பயிற்சியையும் பெற்றார் .. அடுத்த சில ஆண்டுகளில், அவர் வழக்கமாக மேடையில் தோன்றி, சில பகுதியை நடித்து காட்டினார். இவ்வாறாக ஹெவென்லிகிரி எச்சர்ஸ் 1994 திரைப்படத்தில் நடித்து வெற்றி வாகை சூடினார். டைட்டானிக் திரைப்படம் அவர் நடித்த 6 ஆவது திரைப்படமாகும்.
திரைப்பட வாழ்க்கை
கேட் வின்ஸ்லெட் நடித்த ஒவ்வொரு படமும் வசூலில் சோடை போகவில்லை .இவர் நடித்த டைட்டானிக் படத்திற்கு கூட ஆஸ்கார் விருது கிடைக்க வில்லை. ஆனால் 2008 இல் வெளிவந்த தி ரீடர்  என்ற திரைப்படம் எதிர்பாராமல் சிறந்த நடிகைக்கான ஆஸ்காரை பெற்று தந்தது. செய்யாத ஒரு குற்றத்தை ஏற்றுக்கொண்டு தண்டனை கைதியாக வாழ்ந்த எழுதப்படிக்க தெரியாத 1960 களில் நடந்த ஆன்னா ஸ்க்மிட்ஷ் என்ற, பெண்ணின் உண்மைக்கதை. இது வரை 42 திரைப்படங்களில் நடித்துள்ளார் .பல தொலைக்காட்சி தொடரிலும் நடித்துள்ளார்
காலத்தால் அழியாத காதல் காவியம் ‘டைட்டானிக்’
ஜேக்-ரோஸ் என்ற அந்த காதல் கதாபாத்திரங்களை, இத்தனை வருடம் கழித்தும் இன்னும் யாரும் மறந்திருக்க மாட்டார்கள். டைட்டானிக் கப்பல் மூழ்கியதற்கு கவலைப்பட்டவர்களை விட, இந்த ஜோடி பிரிந்ததற்கு கவலைப்பட்டவர்கள் தான் அதிகம். இந்த நிலையில் இந்த கதாபாத்திரங்களில் நடித்த கேட் வின்ஸ்லெட் மற்றும் டி கேப்ரியோ ஆகியோர்களை காலம் வெவ்வேறு பாதையில் பயணிக்க வைத்தாலும், இருவரும் கடந்த 20 ஆண்டுகளாக நல்ல நண்பர்களாகவே இருந்து வந்துள்ளனர். அப்படத்தில் ரோஸின் (கேட்) நிர்வாண காட்சியை ஜெக் (லியனார்டோ) ஓவியமாக வரைவதாக காண்பிக்கப்பட்டாலும் அந்த ஓவியத்தை உண்மையில் வரைந்தவர் படத்தின் இயக்குநரான ஜேம்ஸ் கெமரோன். ஆப்படத்தில் கேட் வின்ஸ்லெட்டும் லியனார்டோ டி கெப்ரியோவும் இணைந்து நடித்த முதல் நடித்த முதல் காட்சி அதுதான் என ஜேம்ஸ் கெமரோன் கூறியிருந்தார். ஆவர் வரைந்த அசல் ஓவியம் 16,000 டொலர்களுக்கு ஏலத்தில் விற்பனை செய்யப்பட்டது.இந்த நிலையில் தெற்கு ஸ்பெயினில் நடந்த சுற்றுப்புற சுகாதாரம் குறித்த விழிப்புணர்வு மாநாட்டில், கேட் வின்ஸ்லெட் மற்றும் டி கேப்ரியோ கலந்து கொண்டனர். இந்த நிகழ்ச்சிக்கு பின்னர் கேட் வின்ஸ்லெட்டை, டி கேப்ரியோ தனது பண்ணை வீட்டுக்கு அழைத்துச் சென்றார். அங்கு இருவரும் நீச்சலுடையில் தங்களது 20 ஆண்டு கால மலரும் நினைவுகளை பகிர்ந்துள்ளதாக தெரிகிறது.
முதல் காதல்
1991 ஆம் ஆண்டு டார்க் சீஸன் எனும் தொலைக்காட்சி நாடகமொன்றில் நடித்தபோது சக நடிகரான ஸ்டீவன் ட்ரெட்ரே வை சந்தித்து அவரை காதலித்தவர் கேட் வின்ஸ்லெட். 4 வருடங்களின்பின் 1995 ஆம்ஆண்டு இவர்கள் பிரிந்தனர். இவரதுடைட்டானிக் திரைப் படம் வெளியீட்டுக்கு அவரால் முடியவில்லை. தான் முதலில் 54 மாதங்களாய் காதலித்த ஸ்டீவன் ட்ரெட்ரே மறைவை ஒட்டி இங்கிலாந்தில் சவ அடக்கத்தில் பங்கு கொண்டதே காரணம் .இதில் மிகுந்த உளைச்சலுக்கு ஆளானார் .இந்தியாவில் டைட்டானிக் வெளியான சமயம், இந்தியா முழுவதும் காசி ,ராமேஸ்வரம் என்று புண்ணிய யாத்திரை சென்றார் .எவரிடமும் தன்னுடைய அடையாளத்தை காண்பிக்க வில்லை. இறுதியாக பம்பாயில் இருந்து அமெரிக்க திரும்பும்போது தான் விமான நிலையத்தில் அதிகாரிகளால் அடையாளம் காணப்பட்டார்
செக்ஸ் நடிகை என்ற முத்திரை
ஜூடு 1996 என்ற படத்தில் முழு நிர்வாணமாய் நடித்தாலும் ரசிகர்கள் மனதில் நிற்பதெல்லாம்டைட்டானிக் காட்சி தான்
டைட்டானிக் படம் மூலம் உலக திரை ரசிகர்களை குறிப்பாக ஆண்களின் மனங்களை கொள்ளை கொண்டவர் இங்கிலாந்து நடிகை கேட் வின்ஸ்லெட். அப்படத்தில் அவரது கம்பீரமான அழகில் மயங்காதவர்களே கிடையாது. ஆனால் தனது அழகு குறித்து கேட் ஒருபோதும் பீற்றிக் கொண்டதே கிடையாது.உலக அளவில் நடத்தப்படும் பல்வேறு கருத்துக் கணிப்புகளில் செக்ஸியான நடிகைகள் பட்டியலில் அவ்வப்போது முதலிடம் அல்லது முக்கிய இடத்தைப் பெற்றும் கூட தன்னை பெரிய அழகியாகவோ, செக்ஸியான பெண்ணாகவோ கூறிக் கொண்டதில்லை கேட். தற்போது 36 வயதில் (2011)ஓடிக் கொண்டிருக்கும் கேட், தனது வயது குறித்தும், அழகு குறித்தும் அடக்கமாக சில கருத்துக்களைத் தெரிவித்துள்ளார் நான் ஒன்றும் அவ்வளவு செக்ஸியான பெண் கிடையாது. உண்மையில் எனக்கு அழகான மார்பகங்கள் கூட கிடையாது. அழகான வளைவுகளோ, நெளிவுகளோ கிடையாது. சாதாரணமானவைதான் அவை. அதற்காக நான் ஒருபோதும் கவலைப்பட்டதே கிடையாது. செக்ஸியான, ரொமான்டிக்கான காட்சிகளில் நடிக்க தயங்கியதும் கிடையாது. நான் நிர்வாணமாக நடிக்கும்போதும் சரி, செக்ஸியாக நடிக்கும்போதும் சரி, அது மற்ற பெண்களுக்கு தன்னம்பிக்கை ஊட்ட உதவும் என்பது எனது நம்பிக்கை. எனவேதான் எனது உடல் அழகு குறித்து நான் ஒருபோதும் கவலைப்பட்டது கிடையாது. என்னால் பல பெண்களுக்கு தன்னம்பிக்கை கிடைக்கிறது என்பதே திருப்தியாக உள்ளது.
21 வயதில் இருந்த நான் இப்போது இல்லை. இன்னும் போகப் போக எனது உடல் சதைகள் தளர்வடைய ஆரம்பிக்கும், மார்பகங்கள் தொங்கிப் போகும், முடி கொட்டலாம், பற்கள் துருத்த ஆரம்பிக்கலாம். இதெல்லாம் சாதாரணமானதுதான். ஆனால் எனது நம்பிக்கை வலுவாகவே உள்ளது
மை ஹார்ட் வில் கோ ஆன்
டைட்டானிக் படம் அளவுக்கு அப்படத்தின் புரோமோ பாடலான மை ஹார்ட் வில் கோ ஆன் பாடலும் உலகப் பிரசித்திப் பெற்றது. புகழ்பெற்ற பாடகி Celione Dion இந்தப் பாடலைப் பாடியிருந்தார். உலகமே இந்தப் பாடலைக் கேட்டு காதலில் கசிந்துருகியது. ஒருவருக்கு மட்டும் இந்தப் பாடல் குமட்டலை தந்திருக்கிறது. அவர் டைட்டானிக் நாயகி கேட் வின்ஸ்லெட். இந்தப் பாடலை எனக்கு கேட்கவே பிடிக்கவில்லை. எல்லோரும் அற்புதமான பாடல் என்று சொல்லும் போது வேறு வழியில்லாமல் அதனை சகித்துக் கொண்டேன். அந்தப் பாடலை நான் வெறுக்கிறேன். இத்தனை வருடங்களுக்குப் பிறகு இந்த உண்மையைச் சொன்னது நிம்மதியாக இருக்கிறது என்று வின்ஸ்லெட் வெம்பி தீர்த்திருக்கிறார். 1912-ல் டைட்டானிக் கப்பல் மூழ்கியது. அதன் நூறாவது வருடத்தை நினைவுகூரும் வகையில் டைட்டானிக் 3டி-யில் வெளிவ‌ந்‌திரு‌க்‌கிறது. இந்த நேரத்தில் வின்லெட்டின் ஸ்டேட்மெண்ட் மை ஹார்ட் வில் கோ ஆன் பாடலின் ரசிகர்களுக்கு மன வருத்தத்தை தந்துள்ளது.
டைட்டானிக் பட துரத்தும் சங்கடங்கள்
டைட்டானிக் படத்தின் நிர்வாண காட்சியினால் 17 வருடங்களின் பின்னரும் சங்கடத்துக்குள்ளாகும் நடிகை கேட் வின்ஸ்லெட்
ஹொலிவூட்டின் பிரபல நடிகைகளில் ஒருவரான கேட் வின்ஸ்லெட் அவருக்கு பெரும் புகழ் தேடிக்கொடுத்த டைட்டானிக் திரைப்படத்தில் நிர்வாணமாக நடித்தமை குறித்து 17 வருடங்களின் பின்னரும் சங்கடத்துக் குள்ளாகுவதாக தெரிவித்துள்ளார். ஜேம்ஸ் கெமரூன் இயக்கி, 1997 ஆம் ஆண்டு வெளியான டைட்டானிக் திரைப்படம் வசூலில் பெரும் சாதனை படைத்ததுடன் அப்படத்தில் நடித்த லியனார்டோ டி கெப்ரியோ, கேட் வின்ஸ்லட் ஆகியோருக்கும் பெரும் புகழை பெற்றுக்கொடுத்தது.
அப்படத்தில் 'ரோஸ்' பாத்திரத்தில் கேட் வின்ஸ்லெட்டை நிர்வாண கோலத்தில் ஜெக் (டி கெப்ரியோ) வரையும் காட்சியும் மிகப் பிரபலமானது. அப்போது 21 வயது யுவதியாக இருந்த கேட் வின்ஸ்லெட், அதன்பின் ஒஸ்கார் விருது உட்பட பல விருதுகளை வென்று, ஏராளமான திரைப்படங்களில் நடித்துவிட்டார். இப்போதும் முன்னிலை நடிகைகளில் ஒருவராக விளங்குகிறார். ஆனால், டைட்டானிக் படத்தில் இடம்பெற்ற அந்த நிர்வாண காட்சியை மாத்திரம் இன்னும் மறக்க முடியவில்லை.
அப்படம் வெளியாகி 17 வருடங்களாகிவிட்டபோதிலும் அக்காட்சியைகேட் வின்ஸ்லெட் மறப்பதற்கு ரசிகர்கள் விடுகிறார்களில்லையாம். அந்த காட்சியில் தான் தோன்றும் புகைப்படத்தின்மீது கையெழுத்திட்டு தருமாறு தான் செல்லுமிடமெல்லாம் ரசிகர்கள் கேட்கிறார்கள் எனவும் இனிமேல் அப்புகைப்படத்தின் மீது கையெழுத்திடப் போவதில்லை எனவும் கேட் வின்ஸ்லெட் கூறுகிறார்.
'அப்படத்தில் கையெழுத்திடுமாறு மக்கள் அடிக்கடி கேட்கிறார்கள். அந்த படத்தில் நான் கையெழுத்திட மாட்டேன். அது மிக சங்கடமாகவுள்ளது' என அவர் தெரிவித்துள்ளார்.கேட் வின்ஸ்லெட் நடித்தபுதிய படமான 'டைவர்ஜென்ட்' திரைப்படத்தின் வெளியீட்டு விழா கடந்த மாதம் லொஸ் ஏஞ்சல்ஸ் நகரில் நடைபெற்றது. இவ்விழாவில் கலந்துகொள்வற்கு கேட் வின்ஸ்லெட் சென்றவேளையிலும் அவரிடம் மேற்படி படத்தில் கையெழுத்திடமாறு கோரப்பட்டது. புல படங்களில் கையெழுத்திட்ட கேட் வின்ஸ்லெட், அந்த நிர்வாண படத்தில் மாத்திரம் கையெழுத்திட மறுத்துவிட்டார.
குடும்ப வாழ்க்கை
1998 ஆம்ஆண்டு திரைப்பட இயக்குநர் ஜிம் த்ரீப்லெட்டனை கேட் வின்ஸ்லெட் திருமணம் செய்துகொண்டார் இத்தம்பதிக்கு ஒரு பெண் குழந்தை பிறந்தது.
இத்தம்பதி விவகாரத்து செய்தபின்னர், இயக்குநர் சாம் மெண்டிஸை 2003 ஆம் ஆண்டு கேட் வின்ஸ்லெட் திருமணம் செய்தார். சுhம் மெண்டிஸ் மூலம் ஆண் குழந்தைக்கு கேட் தயானார். ஆனால் 2011 ஆம் ஆண்டு இவர்கள் பிரிந்தனர்.
அதன்பின் 2011 ஆம் ஆண்டு, பிரித்தானிய கோடீஸ்வர தொழிலதிபர் ரிச்சர்ட் பிரான்ஸனின் மருமகனான நேட் ரொக்அன்ட்ரோலை சந்தித்த கேட் வின்ஸ்லெட், கடந்த வருடம் அவரை திருமணம் செய்துகொண்டார். இத்தம்பதிக்கு கடந்த டிசெம்பர் மாதம் ஆண் குழந்தையொன்று பிறந்தது.
நிஜ ஹீரோயின் டைட்டானிக் கேட் வின்ஸ்லெட்
இங்கிலாந்தைச் சேர்ந்தவர் கோடீஸ்வரர் ரிச்சர்ட் பிரான்சன்(61). அவருக்கு நெக்கர் தீவில் சொகுசு மாளிகை உள்ளது. அந்த மாளிகையில் விடுமுறையைக் கழிக்க கேட், அவரது காதலர் லூயி டவ்லர், 2 குழந்தைகள் உள்பட 20 பேர் தங்கினர். அந்த சொகுசு மாளிக்கைகு அருகில் உள்ள கட்டிடத்தில் பிரான்சன் தன் மனைவி மற்றும் மகன் சாமுடன் தங்கியிருந்தார்
கேட் வின்ஸ்லெட் ஆஸ்கர் வாங்கிய The Reader
அந்த கேட் - அழகு தேவதை - தன் காதலன் துரத்தி வர, நிலக்கரி எரியும் எஞ்ஜின் ஒளியில் தன் ஸ்கர்ட் பறக்க தேவதை போல ஓடி வருவார் -. அதே கேட்- காலத்தின் மாற்றத்தை தன் உடலில் சுமந்து, அனுபவங்களை தன் நடிப்பில் வெளிக்காட்டி- மனதைத் தொடும் ஒரு கதையாடலை தன் திறமையினால் மெருகூட்டி ஆஸ்கர் விருது வாங்கிச் சென்றீருக்கிறார். புகழ்பெற்ற The Reader என்ற நாவலை தழுவி அதே பெயரில் படைக்கப்பட்ட இப்படம் நெகிழ்ச்சியான ஒரு திரை அனுபவத்தை தருகிறது. மேலும் இது ஒரு உண்மைக்கதையும் கூட.
இரண்டாம் உலகப்போரைப்போல கலை, இலக்கிய, படைப்பு சார்ந்த தளங்களுக்கு ஊற்றுகண்ணாக இருந்த சம்பவம் எதுவும் இல்லை. 60 ஆண்டுகள் முடிந்தும் கதைகளும் சம்பவங்களும், சுயசரிதைகளும் அருவி போல பொழிந்துக்கொண்டிருக்கிறது. என்றும் வற்றாது என்றே நினைக்கிறேன், ஏனெனில் இழந்த ஒவ்வொரு உயிருக்கும் ஒரு கதை என்றாலும் இன்னமும் இலட்சங்கள் மீதமிருக்கிறது.
அழகான Artistic Phorno'வாக ஆரம்பிக்கும் திரைப்படம் வெவ்வேறு திசைகளில் பயணித்து முடிவில் ஆழந்த மௌனத்துடன் நமை கட்டிப்போடுகிறது. இரண்டாம் உலகப்போருக்கு பின்னான ஜெர்மனியில் பேருந்தின் நடத்துனராக பனிபுரியும் ஆன்னா ஸ்க்மிட்ஷ் என்ற நடுத்தர வயது பெண்மணி மாற்றும் அவள் சந்திக்கும் உடல் நலமற்ற 15 வயது பையனுக்குமான உறவு கைக்கிளை எனும் பொருந்தாக்காமமாக மாறி, பொருந்தும் காதலாக உருக்கொண்டு போரினால் அலைக்கழிந்த ஆன்மாக்களுக்கு வசந்தகாலமாகிறது.
தன் பள்ளி பாடங்கள் மற்றும் வெவ்வேறு இலக்கியங்களை அவன் படிக்க அவள் கேட்க பின் கட்டிலில் களிநடனம் புரிய என நகரும் நாட்களின் இன்பம் வெகுநாள் நீடிப்பதில்லை. திடீரென ஆன்னா ஒரு நாள் காணாமல் போக, அதற்கான காரணம் தெரியாமலும் அல்லது தான் அவள் மேல் கொண்ட கோபம் காரணமாக இருக்கலாம் என்றூம் வருந்தும் அச்சிறூவன் பிற்பாடு பள்ளி முடிந்து சட்டக் கல்லூரியின் மாணவனாக சேர்கிறான்.
சட்ட பாடத்தின் நீட்சியாக நீதிமன்றத்துக்கு செல்லும் அவனுக்கு அதிர்ச்சி காத்திருக்கிறது. போர்குற்றவாளியாக ஆன்னா விசாரணையில். அவளின் பிண்ணனி அப்போது தான் அவனுக்கு தெரியவருகிறது. போர்க்குற்றங்களில் பெரிதாக பங்கு இல்லை என்றாலும் வெளியே சொல்ல முடியாத ஒரு காரணத்தால் ஆன்னா குற்றத்தை தான் செய்ததாக ஒப்புக்கொள்கிறாள். அந்த காரணம் என்னவென்று அறிந்தவன் இந்தச் சிறுவன் மட்டுமே.
மிக அழகான காட்சி அமைப்புகள், நிர்வாணத்தை அழகாக படமாக்கியிருக்கும் விதம், ஆர்பாட்டமில்லாமல் அமைதியாக நகரும் படம், நேரான கேமராக்கோணம் என யதார்தத்திற்கு வெகு அருகில் நிற்கிறது படம். இரண்டு குழந்தைகளின் தாயான கேட் நிர்வாண காட்சிகளில் துணிந்து நடித்திருக்கிறார். பெரும்பாலோனோர் வாழ்வில் இதுபோன்ற வெளியே சொல்ல முடியாத முதுபெண்டிரின் தொடர்பு பலருக்கு வாய்த்திருக்கிறது. அதற்கான கட்டமைப்பினுள்ளும் புரிந்துணர்வின் ல்லைக்கோடுகளினுள்ளும் மிக இயல்பாய் நிகழும் அடிப்படை மனித தேவைகள் அது. சரியா தவறா என்ற கேள்விகளின் தேவைகளற்ற வாழ்வின் பகுதி அது.
ஆன்னாவும் மிக கம்பீரமான, ரகசியங்களை சுமந்து திரியும் கண்களுடன் தன் அந்திம காலத்தில் அச்சிறுவனிடம் இருந்து வரும் ஒலிநாடாக்களை கேட்டு எழுதப்படிக்க பழகிக்கொள்கிறார். அவருக்கு எழுதப்படிக்க தெரியாதென்பது தான் அவரின் வாழ்வின் மிகப்பெரும் ரகசியம். அதை நீதிமன்ற விசாரனையின் போது இச்சிறுவன் மட்டும் கண்டுபிடித்து விடுகிறான்.
அவரால் படிக்க இயலாது என்பதால் ஒலிநாடாக்களில் இலக்கியங்களை, ஆந்தன் செகாவ் சிறுகதைகளை பதிவு செய்து அவருக்கு அனுப்புகிறான் நாய்கன், இப்பொழுது அவன் பெரும் வழக்கறிஞன்.
அந்த வார்த்தைகளை கொண்டே எழுதபடிக்க பயிலும் ஆன்னா அவனுக்கு அனுப்பும் கடிதங்களுக்கு ஒரு பதிலும் வருவதில்லை அவனிடம் இருந்து. அவளின் தண்டனைக்காலம் முடியும் தருவாயில் ஜெயில் வார்டன் அவனுக்கு தொலைபேசி அவளை வந்து கூட்டிசெல்லுமாறு சொல்கிறார். அதற்கு முத்தாய்ப்பாய் இருவரையும் ஒருமுறை சந்திக்க வைக்கிறார். தான் காதலித்து மகிழந்த சிறுவன் இன்று வளர்ந்து நிற்பதை கண்டு மகிழ்வுறூம் ஆன்னா, எல்லோரையும் போலவே அவனும் அவரை ஒரு போர்குற்றவாளியாக பார்க்கும் நிலைகண்டு மனம் வெதும்புகிறார்.
தான் எதிர்பார்க்கும் காதல் அவனிடம் இல்லை என்பது 20 வருட சிறை வாழ்க்கையைவிட கடினமான ஒன்றாக அவரை தாக்குகிறாது. அவன் திருமண வாழ்வும் சரியாக இல்லாமல் போனதன் காரணம் தானாக இருக்கலாம் என நினைத்து, விடுதலையாவதற்கு முதல் நாள் தற்கொலை செய்துகொள்கிறார்.
அதுவரை தங்களுக்கிடையில் இருந்த உறவை யாரிடமும் சொல்லாத நாயகன், தன் மகளிடம் சொல்ல ஆரம்பிக்கிறார், படம் முடிகிறது. முழுக்க முழுக்க கேட் வின்ஸ்லெட்டின் ஆட்சியில் படம் ஒரு நெகிழ்ச்சியான அனுபவமாக முடிகிறது. நிர்வாணமாக பார்த்த அதே கேட், வயதான தன் 55 வயதையும் சிறப்பாக வெளிப்படுத்துகிறார். தான் ஒரு எழுத்தறிவில்லாதவள் என்பதை வெளியே சொல்வதை காட்டிலும் சிறைத்தண்டனையே பரவாயில்லை என நினைக்கும் அவரின் பிடிவாதம், அம்மக்களுக்கேயான வெகுளித்தனத்தை காட்டுகிறது.
புற இணைப்புகள்
பொது
பேட்டிகள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகர்கள் பகுப்பு:சிறந்த துணை நடிகைக்கான அகாதமி விருதை வென்றவர்கள் பகுப்பு:சிறந்த நடிகைக்கான அகாதமி விருதினை வென்றவர்கள் பகுப்பு:கிராமி விருது வென்றவர்கள்
85 கிளியூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சுலோவக் விக்கிப்பீடியா
சுலோவக் விக்கிப்பீடியா, விக்கிப்பீடிய கலைக் களஞ்சியத்தின் சுலோவக் மொழி பதிப்பு ஆகும். 2003 அக்டோபர் மாதத்தில் இது தொடங்கப்பட்டது. ஆகத்து மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி ஏழாவது இடத்தில் இருக்கும் சுலோவக் விக்கியில் இன்று வரை மொத்தம் கட்டுரைகள் உள்ளன. சிலாவிய மொழி விக்கிகளில், சுலோவக் விக்கி முதலிடத்தில் உள்ளது.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
வயலூர் ஊராட்சி, திருவள்ளூர்
ஊரமைப்பு
அடுத்த வயலூர் ஊராட்சியில் 5 கிராமங்களை உள்ளடக்கியுள்ளது,
1.வயலூர்
2.மும்முடிக்குப்பம்
3.சூரகாபுரம்
4.மதுரா அகரம்
5.உச்சிமேடு
இதில் 2011 மக்கள் தொகை கணக்கெடுப்பின் படி வயலூர் கிராமத்தில் 5,6,7 ஆகிய மூன்று வார்டுகளும் மும்முடிக்குப்பத்தில் 1,2 ஆகிய இரண்டு வார்டுகளும், சூரகாபுரத்தில் 3,4 ஆகிய இரண்டு வார்டுகளும், அகரத்தில் 8,9 இரண்டு வார்டுகளும் உள்ளடக்கியுள்ளது.
மக்கள்தொகை
மொத்த வாக்காளர்கள் எண்ணிக்கை
2,584
வார்டு 1
வார்டு 1 வாக்காளர்கள்
வார்டு 2 வாக்காளர்கள்
269
வார்டு 3 வாக்காளர்கள்
252
வார்டு 4 வாக்காளர்கள்
243
வார்டு 5 வாக்காளர்கள்
265
வார்டு 6 வாக்காளர்கள்
வார்டு 7 வாக்காளர்கள்
386
வார்டு 8 வாக்காளர்கள்
வார்டு 9 வாக்காளர்கள்
சான்றுகள்
பகுப்பு:திருவள்ளூர் மாவட்ட ஊராட்சிகள்
இராணியின் உலோகம்
இராணியின் உலோகம் (Queen's Metal) என்பது ஒரு கலப்புலோகம் ஆகும். இந்த கலப்புலோகத்தில் ஒன்பது பங்கு வெள்ளீயத்தாலும் மற்றும் உள்ள ஒரு பங்கு அந்திமனி, ஈயம், மற்றும் பிசுமத் ஆகியவற்றால் ஆனது. இதன் கடினத்தன்மையானது பியூட்டர் மற்றும் பிரித்தானிய உலோகம் இவற்றுக்கு இடைப்பட்டதாக உள்ளது. இந்த கலப்புலோகம் 16 ஆம் நூற்றாண்டில் ஆங்கிலேய பியூற்றர் கொல்லர்களால் உருவாக்கப்பட்டதாகும்;  தொடக்கத்தில் இந்த கலப்புலோகத்தின் இயைபு மிகவும் இரகசியமானதாக இருந்தது. இக்கலப்புலோகத்தால் பொருள்கள் வின்சர் மாளிகையின் பயன்பாட்டிற்காக மட்டுமே செய்யப்பட்டன.
மேற்கோள்கள்
பகுப்பு:கலப்புலோகங்கள்
அ. உசேன்
'''கலைமாணி அ. உசேன்''' (பிறப்பு: டிசம்பர் 18 1952), இந்திய முசுலீம் எழுத்தாளரும் பள்ளி விரிவுரையாளரும் ஆவார். மடுக்கரை (புதுச்சேரி) எனுமிடத்தில் பிறந்து பாரதியார் சாலை, அசோக் நகர், இலாசுப்பேட்டை, புதுச்சேரியில் வசித்துவருபவருமான இவர், 50க்கும் மேற்பட்ட நூல்களின் ஆசிரியராவார்.
உசாத்துணை
பகுப்பு:தமிழக எழுத்தாளர்கள் பகுப்பு:1952 பிறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:புதுச்சேரி எழுத்தாளர்கள்
கொழுப்புறிஞ்சல்
கொழுப்புறிஞ்சல் (liposuction) என்பது உடலில் அதிக அளவில் உள்ள கொழுப்புகளை அகற்றுவதற்கு செய்யப்படுகிற ஒரு அறுவை சிகிச்சை அகும்.
கொழுப்புறிஞ்சல் பொதுவாகச் செய்யப்படும் இடங்கள்
மனிதர்களில் பொதுவாக கீழே காணும் உடல் பகுதிகளிள் கொழுப்புறிஞ்சல் அறுவை சிகிச்சையை செய்வார்கள்.
வெளியிணைப்புக்கள்
பகுப்பு:மருத்துவம்
அகத்தணிக்கை
ஒரு நிறுவனத்தின் இலாப நட்டக் கணக்குகள் மற்றும் இருப்பு நிலைக்குறிப்பு ஆகியவற்றை அந்த நிறுவனத்தின் கணக்குத் துறைதான் தயாரிக்கிறது. பேரேடுகளில் உள்ள பதிவுகளை சரி பார்த்து இலாப நட்டக் கணக்குகள் மற்றும் இருப்பு நிலைக்குறிப்பு ஆகியவற்றுக்கு புறத்தணிக்கையாளர் சான்றளிக்கிறார். புறத்தணிக்கையாளருக்குத் தேவையான தகவல்கள் அனைத்தையும் நிறுவனம்தான் அளிக்கிறது. அவ்வாறு அளிக்கப்படும் தகவல்கள் சரியானதாகவும் பிழை இல்லாமலும் இருக்க வேண்டும். இதனை உறுதி செய்வதற்காக அகத் தணிக்கை யை அந்த நிறுவனம் உருவாக்குகிறது. பெரிய நிறுவனங்களில் இதற்காகத் தனித் துறையும் நிறுவப்படலாம். புறத்தணிக்கை, வெளியார் ஒருவரால் மேற்கொள்ளப்படுகிறது. ஆனால் அகத்தணிக்கை, நிறுவன ஊழியர்களால் மேற்கொள்ளப்படுகிறது.
புறத்தணிக்கை செய்பவருக்குக் குறிப்பிட்ட தகுதிகள் இருக்க வேண்டும். ஆனால், அகத்தணிக்கையாளருக்கு இத்தகைய தகுதிகள் எதுவும் தேவையில்லை. அனுபவம் மட்டுமே போதும்.
புறத்தணிக்கையாளரும் அகத்தணிக்கையாளரும்
புறத்தணிக்கை மிகக்குறைந்த காலத்திற்குள் முடிக்கப் படவேண்டியுள்ளது. இந்தக் குறுகிய காலத்திற்குள் கணக்குப் பேரேடுகளில் உள்ள அனைத்துப் பதிவுகளையும் முற்றிலும் சரிபார்ப்பது என்பது இயலாத காரியம். எனவே, புறத்தணிக்கையாளர், தாம் தேர்வு செய்யும் பதிவுகளை மட்டும் சரி பார்க்கிறார். சரியான, பிழை இல்லாத தகவல்களை வழங்க வேண்டியது நிறுவனத்தின் கடமையும் பொறுப்பும் ஆகும். இப்பணியில் அகத்தணிக்கையாளரின் பங்கு மிகவும் முக்கியத்துவம் வாய்ந்தது. எனவே நிறுவனம் வழங்கும் தகவல்கள் பிழை அற்றதாக இருப்பதை உறுதி செய்வதற்காக அகத்தணிக்கையாளரும் நிறுவனமும் இணைந்து பல அகக் கட்டுப்பாடுகளை (Internal Controls) உருவாக்குகின்றனர்.
(எ.கா) நிறுவனத்தின் உள்ளிருந்து ஒரு பொருளை வெளியே எடுத்துச் செல்ல வேண்டுமெனில் இதற்காக சில நடை முறைகள் உள்ளன. இதற்கான கடவுச் சீட்டு தயாரிக்கப் பட வேண்டும். அதில் பொருளைப் பற்றிய விவரங்கள், அதன் பொறுப்பாளர், எடுத்துச் செல்பவர் பற்றிய விவரங்கள், நோக்கம், பொருள் மீண்டும் கொண்டு வரப்படுமா இல்லையா என்ற விவரம், பொறுப்பாளரின் கையொப்பம் ஆகியவை பதியப்பட வேண்டும். வெளியில் செல்லும்போது வாயிலில் உள்ள காவலர் பொருளையும் கடவுச் சீட்டில் உள்ள விவரங்களையும் ஒப்பிட்டுப் பார்ப்பதோடு இந்த விவரங்களைத் தமது பதிவேட்டில் பதிந்து எடுத்துச் செல்பவரின் கையொப்பத்தையும் பெற்றுக்கொள்கிறார்.இத்துடன் கடவுச்சீட்டின் ஒரு பிரதியும் காவலரிடம் சமர்ப்பிக்கப்பட வேண்டும். குறிப்பிட்ட காலத்திற்குள் அந்த பொருள் திரும்பவில்லை எனில் எடுத்துச் சென்றவர் மற்றும் பொறுப்பாளரின் கவனத்திற்கு இத்தகவல் கொண்டுவரப் படுகிறது. இத்தகைய செயல்முறையின் காரணமாக நிறுவனத்தின் பொருட்கள் காணாமல் போவதைத் தடுக்க முடியும். ஆனால், இந்த நடைமுறை சரியாகப் பின்பற்றப்படவில்லையெனில் நிறுவனம் நட்டம் அடைகிறது. அப்படி நடந்துவிடாமல் பார்த்துக் கொள்ளும் பொறுப்பு நிறுவன மேலான்மையிடம்தான் உள்ளது. அப்படி நடந்தால் "அகக் கட்டுப்பாடுகள் " வலுவாக இல்லை என்று பொருள்.
எனவே "அகக் கட்டுப்பாடுகளை உருவாக்குவதும் அவை சரியான முறையில் ஆண்டு முழுவதிலும் பின்பற்றப் படுகின்றனவா என்று பார்த்துக் கொள்வதும் அகத் தணிக்கையாளரின் கடமை ஆகும். அகக் கட்டுப்பாடுகள் முறையாகப் பின்பற்றப் பட்டால் தவறுகளும் திருட்டுகளும் தவிர்க்கப் பட்டுவிடும். நிறுவனம், புறத் தணிக்கையாளருக்கு அளிக்கும் தகவல்களும் சரியானவைதான் என்ற நம்பிக்கையும் இருக்கும். புறத் தணிக்கையாளர், அகத் தனிக்கையாளரைப் பெரிதும் சார்ந்து உள்ளார். அகக் கட்டுப்பாடுகள் சரியாக இருக்கும் பட்சத்தில் தமக்கு அளிக்கப்பட்டுள்ள தகவல்களின் நம்பகத் தன்மை நன்றாக இருக்கும் என அவர் கருதுகிறார். இருந்தாலும் அகக் கட்டுப்பாடுகளை அவர் சோதித்து அறிய விரும்புகிறார். இதற்காக அவர் இரண்டு முறைகளைப் பயன்படுத்துவார்.
மேற்கோள்கள்
பகுப்பு:கணக்கியல்
இருமெத்தில்மக்னீசியம்
இருமெத்தில்மக்னீசியம் (Dimethylmagnesium) என்பது  C2H6Mg  என்ற மூலக்கூற்று வாய்ப்பாடு கொண்ட ஒரு கரிமமக்னீசியம் சேர்மமாகும். ஐயுபிஏசி முறையில் டைமெத்தில்மக்னீசியம் என்று அழைக்கப்படும் இச்சேர்மம் பிற டை ஆல்கைல்மக்னீசியம் சேர்மங்கள் தயாரிப்பதைப் போலவே தயாரிக்கப்படுகிறது. மெத்தில்மக்னீசியம் ஆலைடு கரைசலுடன் குறைந்தபட்சம் அதற்குச் சமமான டையாக்சேன் சேர்த்து தயாரிக்கப்படுகிறது:
மேற்கோள்கள்
பகுப்பு:கரிம மக்னீசியம் சேர்மங்கள்
இயோசிநாடி
இயோசிநாடிகள் அல்லது இயோசினேற்பிகள் அல்லது இயோசினாஃபில்கள் (Eosinophils) என்று இவை அழைக்கப்படுகின்றது. 0.5-3.0% வெள்ளையணுக்கள் இவ்வகை சார்ந்தவை. இவை நகரும் இயல்புடையவை. உடல் உறுப்புகளின் திசுக்களில் வீக்கம் ஏற்படின் இவை அங்கு நகர்ந்து செல்கின்றன. ஒவ்வாமைத் தன்மையில் (Allergy) இவற்றின் எண்ணிக்கை அதிகரிக்கும். இவை நோய் எதிர்ப்பாற்றல் முறைமையில் முக்கிய பங்களிக்கும். பலகல ஒட்டுண்ணிகள் தாக்கம், வேறு சில தொற்றுநோய்கள் உள்ள நிலையில் இவற்றின் தொழிற்பாடு அதிகரிக்கும்.
மேற்கோள்கள்
பகுப்பு:குருதி பகுப்பு:நோய் எதிர்ப்பு முறைமைகள்
சாரதா நம்பிஆரூரன்
முனைவர் சாரதா நம்பிஆருரன் ஒரு தமிழறிஞர், சொற்பொழிவாளர், பட்டிமன்ற பேச்சாளர் தற்போது தமிழ்நாட்டு தகவல் ஆணையத்தின் முதன்மை ஆணையராகப் பதவி வகித்து ஓய்வு பெற்றவர். இவரது கணவர் நம்பிஆருரன் தனித்தமிழ் இயக்கத்தை தொடங்கிய மறைமலைஅடிகளின் பேரன் ஆவார். சென்னையிலுள்ள ராணிமேரி கல்லூரியில் படித்த இவர், தமிழில் முனைவர் பட்டம் பெற்றுள்ளார். பல அயல்நாடுகளில் தமிழ்சொற்பொழிவாற்றியுள்ளார்.
வெளி இணைப்புகள்
பகுப்பு:தமிழ்ப் பேச்சாளர்கள் பகுப்பு:வாழும் நபர்கள்
தும்கூர்
தும்கூர்(கன்னடம்: ತುಮಕೂರು, தமிழ்: தும்பை ஊர் ஆங்கிலம்: Tumakuru ), என்பது ஒரு நகராகும். தும்கூர் இந்தியாவில் உள்ள கர்நாடகம் மாநிலம் தும்கூர் மாவட்டத்தில் உள்ள ஒரு நகராட்சியாகும். தேசிய நெடுஞ்சாலை 206 தும்கூரை ஹோனாவாருடன் இணைக்கிறது. மேலும் தேசிய நெடுஞ்சாலை 4 தும்கூர் வழியாக செல்கிறது. கன்னட மொழியில் தும்கூர் என்பது தமிழில் தும்பை ஊர் என அறியப்படுகின்றது. அதாவது இருமொழியிலும் தும்பைப் பூக்கள் நிறைந்த ஊர் என்ற பொருளைத் தருகின்றது.
வெளியிணைப்புகள்
பகுப்பு:கர்நாடக மாநிலத்திலுள்ள ஊர்களும் நகரங்களும்
ரூவால் டால்
ரூவால் டால் (ஆங்கிலம்: Roald Dahl) (செப்டம்பர் 13 1916 – நவம்பர் 23 1990) ஐக்கிய இராச்சியத்தைச் சேர்ந்த வேல்ஸில் வாழ்ந்த புகழ்பெற்ற எழுத்தாளராவார். இவரது புதினங்கள், சிறு கதைகள் மற்றும் திரைக்கதைகள் எல்லோராலும் குறிப்பாக குழந்தைகளால் விரும்பிப் படிக்கப்படுகின்றன.
செஞ்சடைநாதபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரேஸ்மா காந்தி
ரேஸ்மா காந்தி (Reshma Gandhi, பிறப்பு: திசம்பர் 16 1974), முன்னாள் இந்தியா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் 21 கலந்து கொண்டுள்ளார். 1999 ல், ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1974 பிறப்புகள் பகுப்பு:வாழும் நபர்கள்
தாரக் மேத்தாவின் தலைகீழ் மூக்குக்கண்ணாடி (இந்தித் தொடர்)
thumb|right|தொடரில் நடிக்கும் குழுவினர் தாரக் மேத்தாவின் தலைகீழ் மூக்குக்கண்ணாடி (இந்தி: तारक मेहता का उल्टा चश्मा, தாரக் மேத்தா கா உல்ட்டா சஷ்மா) நீல் டெலிபிலிம்சு நிறுவனத்தால் தயாரிக்கப்பட்ட இந்தி நகைச்சுவை தொலைக்காட்சி நாடகத் தொடராகும். இது சூலை 28, 2008 முதல்  சப் தொலைக்காட்சியில் ஒளிபரப்பப்பட்டது. இந்தத் தொடர் இதழியலாளர் தாரக் மேத்தா குசராத்தி வார இதழ் சித்திரலேகாவில் எழுதிவந்த  துனியா நே ஊந்தா சஷ்மா  என்ற கட்டுரைகளை அடிப்படையாகக் கொண்டது.
மே 2014இல் தாரக் மேத்தா கா உல்ட்டா சஷ்மா முதல் பத்து புனைவு தொடர்களில் ஒன்றாக விளங்குகிறது.
மேற்சான்றுகள்
பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎ பகுப்பு:2000ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:2008 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:இந்திய நகைச்சுவைத் தொலைக்காட்சி நிகழ்ச்சிகள்
அமைந்தகரை நகராட்சி
அமைந்தகரை நகராட்சி 1946 இல் சென்னை மாநகராட்சியுடன் இணைக்கப்பெற்ற ஒரு நகராட்சி ஆகும்.
அரும்பாக்கம், சூளைமேடு, பெரியமேடு, கூவக்காடு (இன்றைய அண்ணா நகர்) ஆகியவை அமிஞ்சிகரையுடனும் சென்னை நகராட்சியுடனும் இணைந்து சென்னை மாநகரமாக வழி வகுத்தன.
பகுப்பு:சென்னையுடன் இணைக்கப் பெற்ற நகரப் பகுதிகள்
அனில் அகர்வால்
அனில் அகர்வால் (Anil Agarwal) என்பவர் இந்திய அரசியல்வாதியும் உத்தரப்பிரதேசத்திலிருந்து பாரதிய ஜனதா கட்சியின் சார்பில் இந்திய நாடாளுமன்றத்திற்குத் தேர்ந்தெடுக்கப்பட்ட மாநிலங்களவை உறுப்பினர் ஆவார். 2018ஆம் ஆண்டு 10 மாநிலங்களவை உறுப்பினர்களைத் தேர்ந்தெடுக்க நடைபெற்ற தேர்தலில் ஒன்பதாவது வேட்பாளராக நிறுத்தப்பட்டார். இவர் 35 முதல் விருப்பு வாக்குகளைப் பெற்ற (குறைந்தபட்சம் 37 வாக்குகள் வெற்றி பெறத் தேவை) பகுஜன் சாமாஜ்வாதி கட்சியின் பீம்ராவ் அம்பேத்கரைத் தோற்கடித்தார். 22 முதல் விருப்பு வாக்குகளைப் பெற்ற அக்ர்வால் 22, இரண்டாவது விருப்பு வாக்குகளின் அடிப்படையில் வெற்றி பெற்றார்.
மேற்கோள்கள்
<references group="" responsive="1"> பகுப்பு:1962 பிறப்புகள் பகுப்பு:உத்தரப் பிரதேச நபர்கள் பகுப்பு:வாழும் நபர்கள் பகுப்பு:மாநிலங்களவை உறுப்பினர்கள்
திருவாதவூர் திருமறைநாதர் கோயில்
திருவாதவூர் திருமறைநாதர் கோயில் மதுரையிலிருந்து வடக்கே 25 கிலோமீட்டர் தொலைவிலும், மேலூரிலிருந்து மேற்கே எட்டு கி. மீ., தொலைவிலும் உள்ள திருவாதவூரில் அமைந்துள்ளது. இக்கோயிலில் வேதநாயகி அம்மன் உடனுறை திருமறைநாதர் மூலவராக காட்சி அளிக்கிறார். . . திருமறைநாதர் கோயிலின் குடமுழுக்கு விழா மார்ச் 18, 2014-இல் நடைபெற்றது. .
தல வரலாறு
சிவபெருமான் சனி பகவானின் வாத நோயைத் தீர்த்த தலம் என்பதால், இந்தத்தலம் 'வாதவூர்' என்று பெயர் பெற்றது.
இத்தல ஈசனை வழிபட்டால் கை, கால் முடம், பக்கவாதம் உள்ளிட்ட அனைத்து வகையான வாத நோய்களும் தீரும் என்று கூறப்படுகிறது.
இங்குள்ள பைரவர் தீர்த்தத்தில் நீராடி திருமறை நாதரை வழிபட்டு தனது நாய் வாகனத்தை மீட்டார். இத்தல பைரவரைத் தொடர்ந்து 8 அஷ்டமி தினங்களில் வழிபட்டு வந்தால் தொலைந்து வாகனங்கள் மீண்டும் கிடைக்கும் என்பது நம்பிக்கை. இத்தல சனி, பைரவர் மற்றும் திருமறைநாதரை 5 நல்லெண்ணெய் தீபம் ஏற்றி வழிபட்டால் சகல விதமான தோஷங்களும் அகன்றுவிடும்.
மகாவிஷ்ணுவின் காவல் தெய்வமாக ஸ்தாபிக்கப்பட்ட புருஷ மிருகத்துக்கு இங்கு சிலை உள்ளது. ஆலயத்தின் கிழக்கே நூற்றுக்கால் மண்டபம் உள்ளது.
கோயில் அமைப்பு
இங்கு தான் சிவபெருமான் தனது கால் சிலம்பொலியை மாணிக்கவாசகர் கேட்கச் செய்தார். இந்த மண்டபத்தை அமைத்தவர் மாணிக்கவாசகர். இங்கு மாணிக்கவாசகருக்கு தனி சன்னிதி உள்ளது. கரத்தில் திருவாசக சுவடி ஏந்தி கிழக்கு நோக்கி அருள்பாலிக்கிறார்.
ஐந்து நிலைகள் உடைய ராஜகோபுரத்தை வணங்கி உள்ளே சென்றால் கருவறையில் திருமறைநாதர் கிழக்கு நோக்கி அருள்பாலிக்கிறார். பிரம்மதேவர் நடத்திய ஆரண கேத வேள்வியில் நீலதிருமேனியாக அம்பிகை இங்கு தோன்றினாள். எனவே அம்பிகையின் பெயர் ஆரணவல்லி என்று அழைக்கப்படுகிறது.
மகாவிஷ்ணுவின் காவல் தெய்வமாக ஸ்தாபிக்கப்பட்ட புருஷ மிருகத்துக்கு இங்கு சிலை உள்ளது. ஆலயத்தின் கிழக்கே நாயக்க மன்னர்களால் கட்டப்பட்ட நூற்றுக்கால் மண்டபம் உள்ளது.
தல மரம் மற்றும் தீர்த்தம்
தல மரம் மகிழ மரமாகும். சனி பகவான் தனிச் சன்னிதியில் ஒரு காலை மடக்கி அமர்ந்த கோலத்தில் காட்சி தருகிறார். தனது வாகனத்தின் அருகில் பைரவர் உள்ளார். ஆலயத்தின் உள்ளே கபில தீர்த்தம் என்ற கிணறு உள்ளது. இறைவனின் அபிஷேகத்திற்கு இந்த நீர்தான் உபயோகப்படுத்தப்படுகிறது.
பிற சன்னதிகள்
சிந்தாமணி விநாயகர், காளீஸ்வரர், விஸ்வநாதர், நடராஜர், வியாக்கிரபாதர், பதஞ்சலி, மாணிக்கவாசகர் மற்றும் சுந்தரருக்கு தனி சன்னிதிகள் உள்ளன.
கோயில் காவல் தெய்வம்
மாணிக்கவாசகர் கோயில்
வெளி இணைப்புகள்
பகுப்பு:மதுரை மாவட்டத்திலுள்ள சிவன் கோயில்கள் பகுப்பு:மதுரை மாவட்டம்
ஆண்குறி மொட்டு
ஆண்குறி மொட்டு  (glans penis அல்லது glans) என்பது ஆண்குறியின் உணர்திறன் மிக்க முனையாகும். இது ஆண்குறியின் "தலை" என்றும் அழைக்கப்படுகிறது. விருத்த சேதனம் செய்யாத ஆண்களுக்கு ஆண்குறி விறைக்காது இருக்கும்போது இதனை மொட்டுமுனைத் தோல் மூடியிருக்கும்.
நோய்கள்
சிறுநீர்க் குழாயின் திறப்பு மொட்டின்  முனையில் உள்ளது. விருத்த சேதனம் செய்யப்பட்ட குழந்தை அரைக்கச்சை அணியும் குழந்தைகளுக்கு ஆண்குறியின் திறப்பிற்கு பாதுகாப்பு இல்லை. இதனால் சிறுநீர்க் குழாய் குறுகி விடுவதால் பின்னாளில் மீண்டும் அறுவைச் சிகிச்சை மூலம் திறக்க வேண்டியிருக்கும்.
உடற்கூறு
மென்பஞ்சுத் திசுத்திரளை சூழ்ந்துள்ள தொப்பியாக ஆண்குறி மொட்டு அமைந்துள்ளது. இது குகைத்தனைய திசுத்திரள் ஆண்குறிக்கு இணைக்கப்பட்டு சிறுநீர்க் குழாயின் துளையை தனது முனையில் கொண்டுள்ளது. விருத்த சேதனம் செய்த ஆண்களுக்கு மொட்டு உலர்ந்து இருக்கும்.
மேற்கோள்கள்
பகுப்பு:ஆண் இனப்பெருக்கத் தொகுதி
அடுத்தாத்து ஆல்பர்ட்
அடுத்தாத்து ஆல்பர்ட் (Aduthathu Albert) இயக்குநர் ஜி. என். இரங்கராஜன் இயக்கத்தில் 1985 ஆம் ஆண்டு வெளிவந்த தமிழ் நகைச்சுவைத் திரைப்படமாகும். இப்படத்தில் பிரபு, ஊர்வசி ஆகியோர் நடித்திருந்தனர். ஜி. என். இரங்கராஜன் தயாரித்த இப்படம் இளையராஜாவின் இசையில், ஜூலை 12, 1985 அன்று வெளியிடப்பட்டது.
ஒலிப்பதிவு
இப்படத்தின் இசையை இசையமைப்பாளர் இளையராஜா மேற்கொண்டார். 1985 ஆம் ஆண்டில் வெளியான இந்த ஒலிப்பதிவில், வாலி, வைரமுத்து, கங்கை அமரன், பொன்னருவி மற்றும் காதல் மதி ஆகியோரால் எழுதப்பட்ட பாடல்களுடன் 5 தடங்கள் உள்ளன.
கிளாந்தான் கெப்பிங்
கிளாந்தான் கெப்பிங் (ஆங்கிலம்: Kelantan Keping; மலாய் மொழி: Keping Kelantan); என்பது 1909-ஆம் ஆண்டு வரை தீபகற்ப மலேசியாவின் கிளாந்தான் மாநிலத்தில் பயன்படுத்தப்பட்ட பணத்தாள்கள் ஆகும். சில்லறை நாணயங்கள் (Coins) பித்திசுகள் (Pitis) என்று அழைக்கப்பட்டன. 1909-ஆம் ஆண்டுக்குப் பின்னர் நீரிணை டாலர்கள் (Straits Dollar) பயன்படுத்தப்பட்டன.
ஒரு கிளாந்தான் கெப்பிங்கிற்கு (டாலர்) 10 பித்திசுகள். ஒரு பித்திசு என்றால் ஒரு செண்டு அல்லது ஒரு காசு. ஈய உலோகத்தில் வடிவமைக்கப்பட்ட பித்திசு நாணயங்களின் நடுவில் துவாரங்கள் இருந்தன.
பொது
ஒரு கிளாந்தான் பித்திசு, வட்ட வடிவத்தில், மென்மையான விளிம்புகளில் ஒரு துளையுடன் இருக்கும். ஒரு பித்திசு நாணயத்தின் விட்டம் 18 மி.மீ. அதில் அரபு எழுத்துக்கள் (Arabic Legend) எழுதப்பட்டு இருக்கும்.
மேலும் காண்க
பகுப்பு:நாணயங்கள் பகுப்பு:ஆசிய நாணயங்கள்‎ பகுப்பு:நாடுவாரியாக பணத்தாள்கள்‎ பகுப்பு:மலேசியப் பொருளாதாரம்
ஜஸ்டின் நாப்
ஜஸ்டின் அந்தோனி நாப்	 (பிறப்பு: நவம்பர் 18, 1982), அவரது நிகழ்நிலை புனைப்பெயரான கோவ்ஃப் என்ற பெயராலும் அறியப்படுகிறார். இவர் ஒரு அமெரிக்க விக்கிபீடியா பயனர் ஆவார், இவர் விக்கிபீடியாவில் ஒரு மில்லியனுக்கும் அதிகமான திருத்தங்களை வழங்கிய முதல் நபர் ஆவார். மார்ச் 2020 நிலவரப்படி, நாப் ஆங்கில விக்கிபீடியாவில் 2 மில்லியனுக்கும் அதிகமான திருத்தங்களைச் செய்துள்ளார். ஏப்ரல் 18, 2012 முதல் நவம்பர் 1, 2015 வரையான காலகட்டத்தில் எல்லா நேரத்திலும் மிகவும் செயல்திறமுள்ள  விக்கிபீடியா பங்களிப்பாளர்களில் அவர் முதலிடத்தைப் பிடித்தார். 2015 க்குப் பிறகு ஸ்டீவன் புரூட் நாப்பை முந்தினார்.
கல்வி
நாப் உடன்படிக்கை கிறிஸ்தவ உயர்நிலைப் பள்ளியில் பயின்றார், அங்கு அவர் 1997 இல் சேர்ந்தார். அவர் இந்தியானா பல்கலைக்கழகம் - பர்டூ பல்கலைக்கழகம் இண்டியானாபோலிஸிலிருந்து தத்துவம் மற்றும் அரசியல் அறிவியலில் பட்டம் பெற்றவர். 2013 ஆம் ஆண்டு நிலவரப்படி, அவர் இந்தியானா பல்கலைக்கழகத்தில் செவிலியர் பட்டம் பெற்றார். [புதுப்பிப்பு தேவை]
விக்கிபீடியா
நாப் ஏப்ரல் 19, 2012 அன்று விக்கிபீடியாவிற்கு தனது மில்லியனுக்கும் அதிகமான திருத்தத்தை அறிவித்தார். அந்த நேரத்தில், அவர் மார்ச் 2005 இல் பதிவுசெய்ததிலிருந்து ஒரு நாளைக்கு சராசரியாக 385 திருத்தங்களைச் சமர்ப்பித்து வந்தார்; அவரது செயல்திறனைப் பற்றி நாப் கூறுகையில் "திடீரென்றும் மற்றும் விருப்பமின்றி வேலையில்லாமல் இருப்பதும் உங்களுக்கு அதைச் செய்யும்." என்றார். இந்தியானா பல்கலைக்கழகத்தின் அரசியல் அறிவியல் இணை பேராசிரியர் - பர்டூ பல்கலைக்கழக இண்டியானாபோலிஸ் மற்றும் நாப்பின் பேராசிரியர்களில் ஒருவரான மார்கரெட் பெர்குசன் நாப்பின் விக்கிபீடியா தொகுத்தல் பணிக்கான அர்ப்பணிப்பை கண்டு தான் ஆச்சரியப்படவில்லை என்று கூறியுள்ளார். 2012 ஆம் ஆண்டில், விக்கிபீடியாவின் இணை நிறுவனர் ஜிம்மி வேல்ஸ், நாப்பின் பணிக்கு வாழ்த்துக்களைத் தெரிவித்ததோடு, ஏப்ரல் 20 ஜஸ்டின் நாப் தினமாக அறிவித்ததன் மூலம் அவரது சாதனைக்காக தளத்தின் மிக உயர்ந்த விருதை அவருக்கு வழங்கினார். பிசினஸ் இன்சைடருக்கு 2014 ஆம் ஆண்டு அளித்த பேட்டியில், நாப் தனது விக்கிபீடியா திருத்தங்கள் தொடர்பாக "வழக்கமான நாள் எதுவுமில்லை" என்றும், "செல் – செய்ய வேண்டிய திருத்தங்கள் சிறிய நடை மற்றும் எழுத்துப்பிழை திருத்தங்கள்" என்றும் கூறினார். விக்கிபீடியா பயனர்களின் எண்ணிக்கை குறைந்து வருவது ஒரு பிரச்சனையில்லை என்றும் அவர் வாதிட்டார்.
அவரது விக்கிபீடியா பயனர்பெயர், கோவ்ஃப், "கிங் ஆஃப் ஆல் வெக்ஸ்ட் ஃபேன்ஸ்" (king of all vext fans) என்பதன் சுருக்கபெயராகதான் தன் பெயரை தேர்ந்தெடுத்தார், இது 1990 களில் ”வெக்ஸ்ட்” (Vext) என்ற சித்திரக்கதை புத்தகத்திற்காக நாப் நுழைந்த ஒரு போட்டியினையும் குறிக்கிறது. ஜார்ஜ் ஆர்வெல், பற்றிய விக்கிபீடியாவின் நூல் பட்டியலில் நாப் ஒரு குறிப்பிடத்தக்க பங்களிப்பாளராக இருந்தார், மேலும் விக்கிபீடியாவின் வகைப்படுத்துதல் மூலம் ஆல்பங்களை வகைப்படுத்துவது சம்பந்தப்பட்ட பல திருத்தங்களையும் அவர் செய்துள்ளார். 2012 ஆம் ஆண்டில், இண்டியானாபோலிஸ் ஸ்டார் என்னும் செய்தித்தாள் நாப் சில நேரங்களில் விக்கிபீடியாவை ஒரு நாளைக்கு 16 மணிநேரம் திருத்தியதாக அறிவித்தது.
செயல்முனைவு
2005 ஆம் ஆண்டில், ஐக்கிய நாடுகளின் அறுபதாம் பொதுச் சபையில், நாப் சஹ்ராவி மக்களுக்காக வாதிட்டார் மற்றும் மேற்கு சஹாராவின் நிலைமை குறித்து பேசினார். 2013 இல் நான்காவது பேரணியை மீட்டெடுப்பதற்கான சமூக ஏற்பாட்டிலும் அவர் ஈடுபட்டுள்ளார்.
பிற
இண்டியானாபோலிஸ் பிஸ்ஸேரியா ஜஸ்ட் பிஸ்ஸாவுக்கு பீஸ்ஸாக்களை வழங்குதல், மளிகை கடையில் பணிபுரிதல் மற்றும் நெருக்கடி கால உதவி வழங்கும் ஹாட்லைன் உள்ளிட்ட பல வேலைகளை நாப் செய்திருக்கிறார்.
வெளி இணைப்புகள்
பகுப்பு:விக்கிப்பீடியா சமூகம் பகுப்பு:வாழும் நபர்கள்
காரநாடி
காரநாடிகள் அல்லது காரச்சாயமேற்பிகள் அல்லது பேசோஃபில்கள் (Basophils) என்று இவை அழைக்கப்படுகின்றது. 0.1% - 0.3% வெள்ளையணுக்கள் இவ்வகை சார்ந்தவை. ஒவ்வாமை நிலை, உடல் திசு வீக்கங்கள் ஏற்படும் அழற்சி நிலை ஆகிய வேளைகளில் இவை முக்கிய பங்காற்றுகின்றன. இவற்றிலுள்ள ஹெப்பாரின் (Heparin) எனும் பொருள் குருதியின் இயல்பான குருதி உறைதல் விரைவாக நிகழ்வதைத் தடைசெய்யும்.
பகுப்பு:உயிர்வேதியியல் பகுப்பு:நோய் எதிர்ப்பு முறைமைகள் பகுப்பு:குருதி
நெவின்ஸ் செல்வதுரை
நெவின்ஸ் செல்வதுரை (Nevins Selvadurai, 15 அக்டோபர் 1863 – 28 ஏப்ரல் 1938) இலங்கைத் தமிழ் அரசியல்வாதியும், ஆசிரியரும் ஆவார். இலங்கை அரசாங்க சபையின் ஊர்காவற்துறை உறுப்பினரராகவும், யாழ்ப்பாணம் இந்துக் கல்லூரி அதிபராகவும் இருந்தவர்.
ஆரம்ப வாழ்க்கை
முத்துசுவாமி வாட்சன் என்பவரின் மகள் மார்கரெட் அன்னி பாப்பம்மா என்பவரை 1889 இல் திருமணம் புரிந்தார். இவர்களுக்குப் பல பிள்ளைகள் இருந்தனர்.
ஆசிரியப் பணி
பட்டம் பெற்றுத் திரும்பிய பின்னர் யாழ்ப்பாணம் மத்திய கல்லூரியில் ஆசிரியப் பணியைத் தொடங்கினார். 1892 முதல் 1926 வரை இல் யாழ்ப்பாணம் இந்துக் கல்லூரியின் அதிபராகப் பணியாற்றினார். பின்னர் சிறிது காலம் கண்டி திரித்துவக் கல்லூரியில் அதிபராகப் பணியாற்றினார். 1923 சூன் மாதத்தில் கல்வியில் இவரது சேவைக்காக பிரித்தானிய இராச்சியத்தின் ஆணை விருது (Order of the British Empire) வழங்கப்பட்டது
அரசியலில்
ஆசிரியப் பணியில் இருந்து இளைப்பாறிய பின்னர், கல்வி வாரியன், பல்கலைக்கழகக் கல்லூரிப் பேரவை போன்ற பல அமைப்புகளில் உறுப்பினராக இருந்து சேவையாற்றினார்.
1934 ஆம் ஆண்டில் இலங்கை அரசாங்க சபைக்கு ஊர்காவற்துறை தேர்தல் தொகுதியில் போட்டியிட்டு வெற்றி பெற்று அதன் உறுப்பினரானார். 1936 தேர்தலில் யாழ்ப்பாணம் தேர்தல் தொகுதியில் போட்டியிட்டு அருணாசலம் மகாதேவாவிடம் தோற்றார்.
ராஜேஸ்வரி கோயல்
ராஜேஸ்வரி கோயல் (Rajeshwari Goyal, பிறப்பு: திசம்பர் 15 1981),  இந்தியா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளி லும்,   12  இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2006/07 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1981 பிறப்புகள் பகுப்பு:வாழும் நபர்கள்
மொன்ட்டானா
மொன்டானா ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடமேற்கு பகுதியில் அமைந்துள்ளது. இதன் தலைநகரம் ஹெலேனா. ஐக்கிய அமெரிக்காவில் 41 ஆவது மாநிலமாக 1889 இல் இணைந்தது,
மேற்கோள்கள்
பகுப்பு:மொன்டானா
ஏமூர் பகவதி கோயில்
ஏமூர் பகவதி கோயில் அல்லது கைப்பதி அம்பலம் (Emoor Bhagavathy Temple அல்லது Hemambika Temple) என்பது தென்னிந்தியாவிலுள்ள, கேரள மாநிலத்தில், பாலக்காடு மாவட்டத்தில் உள்ள  ஒரு இந்து கோவிலாகும். இது பாலக்காடு நகரத்திலிருந்து 8 கி.மீ., தொலைவில் ஒலவக்கோடு சந்திர்ரக்கு அருகே கல்லேக்களங்ஙராவில் அமைந்துள்ளது.
இந்த பகவதி பற்றி செவிவழியாக நிலவும் கதை உள்ளது. அதன்படி இந்த பகவதியை வேண்டி தவம்புரிந்த துறவியின் வேண்டுகோளை ஏற்று அவருக்கு நேரடியாக காட்சியளிக்க பகவதி சம்மத்தித்தாலும், அப்போது அங்கு அவரைத்தவிர வேறு யாரும் இருக்கக்கூடாது என்று நிபந்தனை விதித்தாளாம். அதனை அவரும் ஒப்புக்கொள்ள அம்மன் உருகொண்டு கண் திறந்து பார்த்தபோது, சுறிலும் ஏராளமானவர்கள் இருந்துள்ளனர். உடனே அம்மன் பூமிக்கடியில் மறைந்து தன் கைகளை மட்டும் காட்டினாளாம். இதனால் இங்கு அம்மனின் கைமட்டும் வழிபாட்டுக்குரியதாக உள்ளது. காலையில் அம்மனை கலைமகளாக எண்ணி வழிபடுவதும், மதியம் அலைமகளாக எண்ணி வழிபடுவதும், மாலையில் துர்கையாக எண்ணி வழிபடுவதும் இங்கு வழக்கம்.
இத்தலத்தில் மலையாள நாட்காட்டியின்படி கும்பம் (மாசி) மாதம் வரும் சிவராத்திரி விழா சிறப்பாக கொண்டாடப்படுகிறது. இவ்விழாக் காலத்தில் கேரள மரபு நிகழ்சிகளான ஓட்டந்துள்ளல், சாக்கியர்கூத்து, கதகளி, கழச்ச சீவேலி உள்ளிட்ட பல்வேறு கலைநிகழ்ச்சிகள் நடத்தப்படுகின்றன. இதே போல் மீனம் (பங்குனி) மாதத்தில் வரும் அம்மன் நிறுவப்பட்ட நாளில் (பிரதிஷ்டா தினம்) லட்சார்ச்சனையும், கன்னி (புரட்டாசி) மாதத்தில் வரும் நவராத்திரி திருநாட்களில் சிறப்பு வழிபாடுகளும் செய்யப்படுகின்றன. விருச்சிகம் (கார்த்திகை) மாதம் ‘தாரிகா வதம்’ நிகழ்வு சிறப்பாகக் நடக்கிறது.
நளகுவாரன்
நளகுவாரன், (Nalakuvara) நளகுபாரன் ( नलकूबर ), என்றும் அழைக்கப்படும் இவர் இயக்கர்களின் மன்னன் குபேரனின் மகனான மணிக்ரீவனின் ( மணிபத்ரன் என்றும் அழைக்கப்படுபவன்) சகோதரனாகவும், அரம்பா மற்றும் இரத்னமாலாவின் கணவராகவும் இந்து மற்றும் பௌத்த புராணங்களில் தோன்றுகிறார். இந்து மற்றும் பௌத்த இலக்கியங்களில் நளகுவரன் ஒரு பாலியல் தந்திர உருவமாக அடிக்கடி தோன்றுகிறார்.
பெயர்கள்
பல்வேறு சமசுகிருத மற்றும் பிராகிருத நூல்கள் குபேரனின் மகனை விவரிக்க "நளகுவாரன்", "நளகுவலன்", "மயூராஜா", "நரகுவேரன்" மற்றும் "நடகுவேரன்" ஆகிய பெயர்களை குறிப்பிடுகின்றன. சீன நூல்களில் "நஜா" என்றும், பின்னர் " நெஜா " என்றும் தோன்றுகிறார். இது "நளகுவாரன்" என்ற வார்த்தையின் சுருக்கமான ஒலிபெயர்ப்பாகும்.
இராமாயணம்
வால்மீகியின் இராமாயணத்தில், நளகுவாரனின் முதல் மனைவி அரம்பை, இவரது மாமா இராவணனால் பாலியல் வன்கொடுமைக்கு ஆளாகிறாள். இதனால், நளகுவாரன் இராவணனை தன் அன்பைப் பகிர்ந்து கொள்ளாத வரை, அவனால் இன்னொரு இளமைப் பெண்ணை அணுக முடியாது என்று சபிக்கிறான்; காமத்துடன் அணுகினாலோ, தன்னைக் காதலிக்காத எந்தப் பெண்ணுடனும் அவன் வன்முறையில் ஈடுபட்டாலோ, அவனுடைய தலை ஏழு துண்டுகளாகப் பிளந்துவிடும் என்று சபிக்கிறான். இந்த சாபம் இராவணனால் கடத்தப்பட்ட இராமனின் மனைவி சீதையின் கற்பைக் காத்தது.